
ЕЎРАЗІЙСКІ МІЖУРАДАВЫ САВЕТ


РАСПАРАДЖЭННЕ

	«25»  лютага 2022 г.
	         № 3
	   г. Нур-Султан



Аб сумесным праекце дзяржаў – членаў Еўразійскага эканамічнага саюза па ажыццяўленні паскораных чыгуначных і мультымадальных перавозак сельскагаспадарчай прадукцыі і харчавання «Еўразійскі аграэкспрэс»

1. Падтрымаць ініцыятыву аб рэалізацыі сумеснага праекта дзяржаў – членаў Еўразійскага эканамічнага саюза (далей – дзяржавы-члены) па ажыццяўленні паскораных чыгуначных і мультымадальных перавозак «Еўразійскі аграэкспрэс» (далей – сумесны праект) з мэтай развіцця рэгулярных узаемных паставак сельскагаспадарчай прадукцыі і харчавання дзяржаў-членаў, а таксама экспартных паставак у азіяцкім і еўрапейскім напрамках.
2. Еўразійскай эканамічнай камісіі сумесна з упаўнаважанымі органамі выканаўчай улады дзяржаў-членаў і ўдзельнікамі сумеснага праекта сфарміраваць рабочую групу з мэтай садзейнічання рэалізацыі сумеснага праекта.
3. Рабочай групе:
[bookmark: _GoBack]распрацаваць у II квартале 2022 г. базавыя прынцыпы і план мерапрыемстваў («дарожную карту») па рэалізацыі сумеснага праекта, які ўключае мерапрыемствы, накіраваныя на павелічэнне ўзаемных паставак і экспарту сельскагаспадарчай прадукцыі і харчавання дзяржаў-членаў (алейна-тлушчавай, малочнай, мясной, плодаагародніннай, гатовай харчовай і іншай прадукцыі), аказанне садзейнічання рэалізацыі сельскагаспадарчай прадукцыі і харчавання дзяржаў-членаў на мэтавых экспартных рынках, зняцце бар’ераў для доступу сельскагаспадарчай прадукцыі і харчавання дзяржаў-членаў на экспартныя рынкі;
прапрацаваць парадак і ўмовы рэалізацыі функцый дырэкцыі (каардынатара) сумеснага праекта аўтаномнай некамерцыйнай арганізацыяй «Еўразійская Агралагістыка»; 
прапрацаваць пытанне далучэння да сумеснага праекта арганізацый, у тым ліку іх удзелу ў аўтаномнай некамерцыйнай арганізацыі «Еўразійская Агралагістыка», на ўмовах недыскрымінацыйнага доступу.
4. Еўразійскай эканамічнай камісіі далажыць Еўразійскаму міжурадаваму савету аб ходзе рэалізацыі сумеснага праекта 
ў I квартале 2023 г.
5. Гэта распараджэнне ўступае ў сілу з даты яго прыняцця.

Члены Еўразійскага міжурадавага савета:

	Ад Рэспублікі
Арменія
	Ад Рэспублікі
Беларусь
	Ад Рэспублікі
Казахстан
	Ад Кыргызскай
Рэспублікі
	Ад Расійскай
Федэрацыі

